Diari Oficial de la Generalitat Valenciana


Sumari del DOGV 2282, del 06-06-1994 (1994/831643)

ORDRE de 12 de maig de 1994, de la Conselleria d'Educació i Ciència, per la qual s'acorda l'extinció de l'autorització per cessament d'activitats docents dels cercles d'Educació Permanent d'Adults dels centres privats que s'allisten en l'annex.
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/12/(8)/dof/vci/html**

### Dades del document

Número de DOGV
:   2282

Data del DOGV
:   06-06-1994

Secció del DOGV
:   DISPOSICIONS GENERALS

Número del document
:   1994/831643


Data del document
:   12-05-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 12 de maig de 1994, de la Conselleria d'Educació i Ciència, per la qual s'acorda l'extinció de l'autorització per cessament d'activitats docents dels cercles d'Educació Permanent d'Adults dels centres privats que s'allisten en l'annex. [94/3619]  
Examinats els expedients incoats d'ofici per la Direcció General de Centres Docents, de cessament d'activitats docents dels cercles d'Educació Permanent d'Adults.  
Vist que els expedients han sigut tramitats per la direcció territorial de Cultura i Educació corresponent; que s'hi ha adjuntat la documentació exigida i que hi consten els informes corresponents de la inspecció educativa.  
Atès que els centres han deixat de fer els corresponents ensenyaments d'Educació Permanent d'Adults, tal com informa l'inspecció educativa.  
Atès que s'ha donat als interessats un termini d'al·legacions i no s'hi han pronunciat en cap sentit.  
Atès que el cessament d'activitats dels centres no comporta cap perjudici greu per a l'interés públic.  
Vista la Llei Orgànica 1/1990, d'Ordenació General del Sistema Educatiu i el Reial Decret 332/1992, de 3 d'abril, sobre autoritzacions de centres docents privats per a fer ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Únic  
L'extinció, d'acord amb els informes emesos, de les autoritzacions per cessament d'activitats docents dels cercles d'Educació Permanent d'Adults dels centres docents privats que s'allisten en l'annex d'aquesta ordre.  
DISPOSICIÓ ADDICIONAL  
Aquesta extinció donarà lloc a les corresponents inscripcions de baixa en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 12 de maig de 1994  
El conseller d'Educació i Ciència,  
JOAN ROMERO I GONZÁLEZ  
ANNEX  
Província: Alacant  
Municipi: Alacant  
Denominació específica del centre: María Auxiliadora   
Número de codi: 83004716  
Domicili: polígon Sant Blai, s/n  
Titular: Patronato Social María Auxiliadora  
Ensenyaments autoritzats: Educació Preescolar (pàrvuls), Educació Primària, Formació Professional de primer grau i una unitat d'Educació Permanent d'Adults  
Ensenyaments per als quals s'extingeix l'autorització: Educació Permanent d'Adults  
Data d'autorització dels esmentats ensenyaments: 01.06.78  
Província: València  
Municipi: Valencia  
Denominació específica del centre: Santa Magadalena Sofía Número de codi: 57681842  
Domicili: avinguda del Riu, 67  
Titular: RR. Sagrado Corazón de Jesús  
Ensenyaments autoritzats: Educació Primària, Formació Professional de primer grau i 1 unitats d'Educació Permanent d'Adults  
Ensenyaments per als quals s'extingeix l'autorització: Educació Permanent d'Adults.  
Data d'autorització dels esmentats ensenyaments: 25.05.84 (BOE 23.03.84)


Còpia Permalink ELI